O‘zbekistonda mahallalararo chakana savdo va xizmat ko‘rsatish markazlari tashkil etiladi

Shavkat Mirziyoyev raisligida 19-aprel kuni o‘tkazilgan videoselektor yig‘ilishida mahallabay ishlash tizimida amalga oshirilishi zarur bo‘lgan bir qator vazifalar belgilab berildi. Bu haqda prezident matbuot kotibi xabar qildi.
Qayd etilishicha, respublika bo‘yicha 2 mingdan ziyod mahalla xizmatlar sohasiga ixtisoslashgan. Prezident aholisi ko‘p qishloqlarda shaharlardagi mavjud xizmatlarni imkon qadar yo‘lga qo‘yish lozimligini ko‘rsatib o‘tgan. Mutasaddilarga aholisi 20 mingdan oshadigan 3-4 ta mahalla uchun kamida 1 tadan mahallalararo chakana savdo va xizmat ko‘rsatish markazlarini tashkil etish bo‘yicha loyiha tashabbuskorlarini aniqlash topshirilgan.
Ushbu markazlar ham, mikrosanoat markazlari kabi 5 yil muddatga yer va mol-mulk solig‘idan ozod etilishi belgilangan. Bu orqali viloyat hokimlari mahallalarda ikkinchi chorakda xizmatlar sohasida 140 mingta ish o‘rni yaratishi zarurligi ta’kidlangan.